Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi viikkoa sitten hyväksytyssä lauselmassa -
kiistettiin Temppelivuoren ja Raamatun temppeleiden yhteys.
Nyt Unescon maailmanperintökomitea hyväksyi uuden vastaavan lauselman.
Egyptin ja Venäjän asevoimat -
järjestivät yhteisen sotaharjoituksen Egyptissä ensi kertaa historiassa.
USA: Isis voitaneen ajaa saman- aikaisesti Mosulista ja Raqqasta.
Hyökkäys Isisin keskukseen Raqqaan Syyriassa saattaa alkaa pian.
Unesco hyväksyi kaksi viikkoa sitten päätöslauselman, joka kiisti -
Temppelivuoren ja Raamatun juutalaistemppeleiden yhteyden.
Tänään Unescon maailmanperintö- komitea hyväksyi Pariisissa -
jälleen uuden Israelin-vastaisen lauselman.
Israel yritti viime hetkeen asti torjua tätä kiistanalaista äänestystä.
Lauselman olivat laatineet palestiinalaiset ja Jordania.
Ne ajoivat asiaa kiivaasti ja vaativat kaikilta jäsenmailta -
lupausta äänestää lauselman puolesta.
Varmistaakseen länsimaiden tuen lauselmalle palestiinalaiset suostuivat-
lieventämään sen sanamuotoja kahden viikon takaisesta lauselmasta.
Tämänpäiväisessä lauselmassa Israelia ei mainita "miehittäjävaltana"-
eikä termi Länsimuuri ole lainausmerkeissä.
Silti tekstissä ei edelleenkään käytetä termiä Temppelivuori. Alueeseen -
viitataan ainoastaan islamilaisin termein Haram al-Sharif ja al-Aksa.
Palestiinalaiset katsovat korjauksilla varmistaneensa -
kaikkien Unesco-jäsenmaiden hyväksynnän -
lauselman läpiviemiseksi vastalauseitta.
Useat maat sanoivat aiemmin, -
että ne saattavat muuttaa kantaansa tämän päivän äänestykseen.
Palestiinalaiset ja Jordania ilmoittivat sen seurauksena, -
että jos lauselmaa ei hyväksytä yksimielisesti, -
he esittävät uuden jyrkkäsanaisen lauselman Israelia vastaan.
Puola, Suomi, Kroatia ja Portugali -
ilmoittivat kuitenkin pidättäytyvänsä äänestyksestä.
Pääministeri Netanjahu totesi uuden päätöslauselman olevan -
"jatkoa absurdille teatterille". Hän painotti: -
"Ääri-islamilaiset voimat -
tuhoavat moskeijoita, kirkkoja ja perintökohteita, -
kun taas Israel on ainoa valtio alueella, -
joka suojelee näitä kohteita ja takaa uskonnonvapauden kaikille."
Sitten Länsirannalle: Palestiinalainen ajoneuvo törmäsi EU-ajoneuvoon -
lähellä Otnielin juutalaisasutusta Hebronin kukkuloilla.
Poliisin tiedottaja Rosenfeld kertoi TV7:lle, -
että tapauksessa kuoli neljä Ein Fawarin palestiinalaiskylän asukasta.
EU-henkilökuntaa ei ollut kuolonuhrien joukossa.
Israelin poliisin liikennetutkijat saapuivat tapahtumapaikalle -
ja käynnistivät tapauksen tutkinnan.
Israelin ja Egyptin rajalla sattui väli- kohtaus. Egyptiläissotilas avasi tulen -
raja-aidalla huoltotöitä tehneitä henkilöitä kohti.
Tulituksessa loukkaantui vakavasti yksi israelilainen, -
joka kuoli myöhemmin vammoihinsa. Alustavien tutkimusten mukaan -
israelilaisuhri oli 15-vuotias beduiinitaustainen henkilö, -
joka oli alueella töissä useiden perheenjäsentensä kanssa.
Israelin puolustustahot ilmoittivat lausunnossaan -
jatkavansa tapauksen tutkintaa.
Egypti kamppailee islamistikapinallisia vastaan -
karulla ja harvaan asutulla Siinailla Israelin rajan tuntumassa.
Välikohtaukset Israelin kanssa ovat silti jääneet viime vuosina vähäisiksi.
Lisää Egyptistä: Egyptin ja Venäjän asevoimat -
järjestivät yhteisen sotaharjoituksen Egyptissä ensi kertaa historiassa.
Harjoitus alkoi 15. lokakuuta ja sen on määrä päättyä tänään.
Harjoituksessa oli mukana 800 sotilasta molemmista maista, -
10 panssariajoneuvoa sekä 15 helikopteria ja sotilaskonetta.
Venäläisen Izvestia-lehden mukaan Venäjä neuvottelee Egyptin kanssa -
lentotukikohdan avaamisesta Egyptiin.
Tosin egyptiläisen al-Ahram-lehden mukaan Egyptin presidentin tiedottaja-
oli sanonut, että Egypti ei hyväksy ulkovaltojen tukikohtia alueellaan.
Lisäksi Egypti ja Venäjä neuvottelevat parhaillaan -
lomalentojen jatkamisesta Egyptin Punaisenmeren kohteisiin.
Vuosi on nyt kulunut venäläislomailijoita kuljettaneen -
venäläiskoneen pudottamisesta Siinailla.
Muita uutisia: Naton pääsihteeri Stoltenberg varoitti, että Venäjä -
saattaa käyttää Syyriaan matkalla olevaa sotalaivasaattuettaan -
Aleppon ilmaiskujen vahvistamiseksi. Hän kyseenalaisti -
Venäjän sitoutumisen poliittiseen ratkaisuun Syyrian konfliktissa.
Taistelualussaattue ohitti Englannin kanaalin perjantaina.
Siinä on mukana -
Venäjän ainoan lentotukialuksen Admiral Kuznetsovin lisäksi -
mm. ydinkäyttöinen taisteluristeilijä sekä sukellusveneentorjunta-aluksia.
Taisteluryhmää voidaan käyttää -
vahvistamaan Venäjän kykyä osallistua taisteluihin Syyriassa.
Sen avulla voidaan tehdä nykyistäkin enemmän ilmaiskuja Aleppoon.
Tämä herättää vakavia kysymyksiä ja huolta Venäjän sitoutumisesta -
ponnisteluihin poliittisen ratkaisun löytämiseksi Syyrian konfliktiin.
Venäjän kiihtyvät ilmaiskut pahentavat Aleppon siviilien kärsimystä.
Sen vuoksi kehotamme Venäjää -
edistämään poliittista ratkaisua ja tulitaukoa -
sekä lopettamaan ilmaiskut Aleppoon.
Venäjän laivasto-osastossa on mukana hävittäjiä ja helikoptereita.
Sen on määrä liittyä kymmeneen muuhun venäläisalukseen, -
jotka jo ovat Syyrian rannikolla.
Stoltenberg ilmoitti myös, että Yhdysvaltain johtama liittouma -
on ottanut käyttöönsä Turkissa ilmavalvonta- ja varoituskoneita -
Isisin-vastaisen taistelun tueksi. Stoltenberg sanoi, että näitä koneita -
käytetään tiedusteluun, kun tehdään ilmaiskuja Isisin kohteisiin.
Turkin tukemat kapinallisjoukot ovat saaneet hallintaansa -
kolme aluetta Pohjois-Syyriassa kuluneen vuorokauden aikana.
Turkin tavoite on ajaa Isis ja kurdijoukot Syyrian ja Turkin rajalta.
Presidentti Erdogan sanoi lauantaina, että Turkin tukemat joukot -
etenevät kohti Isisin hallussa olevaa al-Babin kaupunkia -
Aleppon maakunnan länsiosassa.
Syyria varoitti Turkin etenemisen johdosta, ettei se voi hyväksyä -
turkkilaisjoukkojen läsnäoloa maaperällään ja että kyseessä on -
"vaarallinen eskaloituminen ja Syyrian suvereniteetin räikeä loukkaus".
Sitten Isisin-vastaiseen taisteluun: USA:n puolustusministeri Carter -
puhui lehdistötilaisuudessa Ranskan puolustusministerin kanssa Pariisissa.
Hän sanoi USA:n uskovan, että operaatiot Isisin ajamiseksi -
Mosulista ja Raqqasta voivat tapahtua samanaikaisesti.
Hän antoi ymmärtää, että hyökkäys Raqqaan saattaa alkaa pian.
Irakin joukot käyvät nyt kymmenettä päivää USA:n tukemaa operaatiota -
Mosulin valtaamiseksi takaisin Isisiltä.
Operaatio voi kestää viikkoja tai jopa kuukausia. Ajassa on joustovaraa.
Olemme jo käynnistäneet kumppa- neidemme kanssa valmistelut -
Raqqan eristämiseksi.
Olemme apuna muodostamassa paikallisia joukkoja tähän tehtävään.
Operaatiomme keskeinen tavoite -
on tuhota Isisin emokasvain Irakissa ja Syyriassa, -
ja lähestymme tätä tavoitetta.
Carter totesi myös, että Raqqan hyökkäykseen tarvitaan -
"kyvykkäitä ja motivoituneita paikallisjoukkoja".
Hän lisäsi: "Isisiä ei lyödä pysyvästi ulkopuolisin voimin."
Carterin kommentit noudattelevat -
Obaman hallinnon "takaa johtamisen" linjaa.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, huomiseen!
Suomennos: Sirpa Bågman